《挽大总戎陈翼所先生死殉辽难六首 其五》
明代·邓云霄

败将纷纷各叛亡，哭君六月动飞霜。雄姿定入麒麟画，侠骨长垂汗竹香。

气挟奔雷还出塞，魂驱厉鬼更擒王。古来壮士生还少，肯怨啼乌吊战场。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。